**VISPĀRĒJIE NOTEIKUMI**

**Valsts ieņēmumu dienesta (turpmāk – VID) rīkotajai cenu aptaujai**

**“Valstij piekritīgās mantas – Sabiedrība ar ierobežotu atbildību "Vecrīgas Ziemassvētku tirdziņš" kapitāldaļu realizācija”**

Juridiska vai fiziska persona (turpmāk – persona) drīkst pieteikties uz Vispārējo noteikumu 1.tabulā “Manta un tās daudzums” norādīto Mantu kopā.

1. **MANTA un tās DAUDZUMS**

*1.tabula*

|  |  |  |
| --- | --- | --- |
| **Nr.****p.k.** | **Dokumenti** | **Daudzums** |
| 1. | Sabiedrības ar ierobežotu atbildību "Vecrīgas Ziemassvētku tirdziņš" kapitāldaļas ar kārtas numuriem no 2134 līdz 2844 (valstij piekritīga manta). | 711 kapitāldaļa jeb 25% no kopējo kapitāldaļu skaita, nominālvērtība – 711,00 EUR, līdz ar to piedāvātā cena kopā par 711 kapitāldaļām nevar būt mazāka par 711,00 EUR. |

1. **kontaktpersona**
	1. Kontaktpersona saistībā ar Mantas pārņemšanu ir VID Finanšu pārvaldes Iepirkumu un valstij piekritīgās mantas daļas vecākā speciāliste valstij piekritīgo mantu darbības jomā Inguna Rubīne, e-pasta adrese: inguna.rubine@vid.gov.lv, tālr. +37126416690. *Kontaktpersona nesniedz atbildes uz citiem jautājumiem.*
	2. **Persona interesējošos jautājumus vai papildu informāciju var pieprasīt ne vēlāk kā 1 (vienu) darba dienu pirms piedāvājumu iesniegšanas termiņa beigām rakstveidā**, **jautājumu nosūtot uz e-pasta adresi** **VPM.lietvediba@vid.gov.lv****.** Komisija atbildi uz jautājumu personai sniegs e-pastā. Mutvārdos sniegtā informācija nav saistoša.
2. **nosacījumi piedāvājuma iesniegšanai**
	1. Piedāvājuma iesniegšanas laiks līdz 2024.gada 1. jūlijam (ieskaitot).
	2. **Piedāvājuma iesniegšana jāveic VID tīmekļa vietnē pie attiecīgās cenu aptaujas, sadaļā “Iesniegt piedāvājumu”.**
	3. **Katru rītu VID tīmekļa vietnē tiks ievietots iepriekšējā dienā piedāvāto cenu apkopojums, kuru būs iespējams pārsolīt, atkārtoti iesniedzot jaunu cenas piedāvājumu.**
	4. Piedāvājumi, kuri būs iesniegti ārpus Vispārējo noteikumu 3.2. apakšpunktā noteiktās kārtības, netiks izskatīti.
	5. Ja cenu aptaujā tiek iesniegts vairāk kā viens cenas piedāvājums no vienas personas, Komisija vērtēšanai pieņems pēdējo iesniegto cenu.
3. **Būtiskie LĪGUMA nosacījumi**

**4.1. SIA “Vecrīgas Ziemassvētku tirdziņš” dalībniekiem ir pirmpirkuma tiesības.**

4.2. Ja persona nav veikusi apmaksu Līgumā noteiktajā termiņā, Līgums zaudē spēku, par ko VID pilnvarotā persona nosūta paziņojumu e-pastā.

4.3. Ievērojot SIA “Vecrīgas Ziemassvētku tirdziņš” dalībnieku un valdes pirmpirkuma tiesības, SIA  “Vecrīgas Ziemassvētku tirdziņš” dalībniekiem tiek piedāvāts iegādāties <https://ks.vid.gov.lv/03/SitePages/Forms/AllPages.aspx>kapitāļdaļas par līgumā norādīto cenu.

4.4. Ja VID izbeidz līgumu Vispārējo noteikumu 4.2.apakšpunktā noteiktajā gadījumā, tad tiesības slēgt līgumu piekrīt nākamajai personai, kura ir iesniegusi piedāvājumu ar augstāku cenu, vai gadījumā, ja cenas ir vienādas, iesniedzis piedāvājumu ātrāk.

4.5. Pēc apmaksas veikšanas 10 (desmit) darba dienu laikā VID sagatavo un nosūtu ieguvējam VID speciālu dokumentu – apstiprinājumu par valstij piekritīgas mantas realizācijas Līguma nosacījumu izpildi.

4.6. Norēķinu kārtība, pušu atbildība, līguma termiņš un citi noteikumi **s**askaņā ar Vispārējo noteikumu [1.pielikumā](#_2.pielikums) ietvertā valstij piekritīgās mantas realizācijas līguma projekta noteikumiem.

1. **NOSACĪJUMI MANTAS IEGĀDES TIESĪBU PIEŠĶIRŠANAI**
	1. Personai, kura pirmsšķietami būtu atzīstama par uzvarētāju, lai veiktu Vispārīgo noteikumu 5.punktā norādītās pārbaudes, kā arī, lai sagatavotu līgumu, Komisija lūgs 1 (vienas) darba dienas laikā iesniegt:
		1. Latvijas Republikā reģistrētai juridiskai personai reģistrācijas Nr. un PVN reģistrācijas Nr., ja tāds ir / fiziskai personai personas kodu;
		2. ārpus Latvijas Republikas reģistrētai fiziskai/juridiskai personai Latvijas Republikā piešķirtais nodokļu maksātāja numurs;
		3. juridiskai personai juridisko adresi / fiziskai personai deklarēto adresi;
		4. kontaktpersona un tās kontaktinformācija (ja nepieciešams);
		5. bankas nosaukumu un konta Nr.
	2. Tiesības iegādāties Mantu tiks piešķirtas personai, kura līdz piedāvājumu iesniegšanas termiņa beigām (*Vispārējo noteikumu 3.1.apakšpunktā norādītais datums)* būs piedāvājusi *visaugstāko cenu kopā* un uz kuru neattieksies Vispārējo noteikumu 5.3. un 5.4.apakšpunktā noteiktie izslēgšanas nosacījumi.
	3. Personai uz piedāvājuma iesniegšanas dienu *(Vispārējo noteikumu 3.1.apakšpunktā norādītais datums)* VID administrēto nodokļu (nodevu) parāds nedrīkst pārsniegt 150,00 EUR.
	4. Personai uz piedāvājuma iesniegšanas dienu *(Vispārējo noteikumu 3.1.apakšpunktā norādītais datums)* ar tiesas nolēmumu nedrīkst būt pasludināts maksātnespējas process.
	5. Vispārējo noteikumu 5.3.apakšpunktā noteikto informāciju komisija iegūst no VID tīmekļa vietnē publiski pieejamās datubāzes vai Maksājumu administrēšanas informācijas sistēmas, ja par attiecīgo personu, kura ir atzīta par potenciālo uzvarētāju, publiski pieprasītā informācija nav pieejama.
	6. Vispārējo noteikumu 5.4.apakšpunktā noteikto informāciju komisija iegūst Latvijas Republikas Uzņēmumu reģistra vestajā Maksātnespējas reģistrā.
	7. Gadījumā, ja par uzvarētāju būtu atzīstama fiziska vai juridiska persona, kura ir reģistrēta ārpus Latvijas Republikas, komisija lūdz 1 (vienas) darba dienu laikā iesniegt Latvijas Republikā piešķirto nodokļu maksātāja numuru, ja tāds ir piešķirts, lai veiktu personas atbilstības pārbaudi Vispārējo noteikumu 5.3. un 5.4. apakšpunktā noteiktajām prasībām.
	8. Pirms lēmuma pieņemšanas par uzvarētāja noteikšanu cenu aptaujā un pirms līguma noslēgšanas Komisija par personu *Lursoft* vietnē Sankciju saraksti <https://sankcijas.lursoft.lv/>, kur apkopota sankciju sarakstu informācija, veic pārbaudi, vai uz personu nav noteiktas starptautiskās vai Latvijas Republikas nacionālās sankcijas. Attiecībā uz juridisku personu pārbaude tiks veikta arī par tās dalībnieku, valdes un padomes locekļiem, patieso labuma guvēju, pārstāvēttiesīgo personu vai prokūristu (ziņas par minētajām personām attiecībā uz Latvijas Republikā reģistrētu juridisku personu Komisija iegūst no Uzņēmumu reģistra publiskā reģistra).
	9. **Komisija pēc cenu aptaujas izvērtēšanas sazināsies tikai ar to personu, kura tiks atzīta par cenu aptaujas uzvarētāju, un informāciju par pieņemto lēmumu publicēs VID tīmekļvietnē paziņojumā par cenu aptauju.**
	10. Lai nodrošinātu Mantas realizāciju, fiziska persona iesniedzot piedāvājumu apliecina, ka piekrīt tās personas datu izmantošanai VID administrēto nodokļu (nodevu) parāda, maksātnespējas procesa pārbaudē, veiktā maksājuma pārbaudē un saistību izpildes nodrošināšanā. Piedāvājumā norādītie personas dati tiks apstrādāti un izmantoti minētā mērķa sasniegšanai. Personas datu pārzinis: Valsts ieņēmumu dienests, reģ. Nr. 90000069281, Talejas iela 1, Rīga, LV-1919, tālrunis: +371 67122660, e-pasts: vid@vid.gov.lv. Papildu informāciju par personas datu apstrādi VID var iegūt VID tīmekļvietnē (<https://www.vid.gov.lv/lv/personas-datu-apstrade-vid>).
	11. Valstij piekritīgās mantas iegādes tiesību piešķiršanas gadījumā, slēdzot līgumu, persona aicināta tā parakstīšanā izmantot drošu elektronisko parakstu.
	12. Pēc līguma noslēgšanas ar Vispārējo noteikumu 6.1.apakšpunktā noteikto personu, pamatojoties uz Komerclikuma 189.panta otrajā daļā noteikto: *“Par daļas pārdošanu daļas pārdevējs vai daļas ieguvējs paziņo katram dalībniekam un valdei, paziņojumam pievienojot noslēgto pirkuma līgumu vai tā attiecīgi apliecinātu kopiju. Ja paziņojumu nosūta daļas ieguvējs, tas nosūtāms vienlaikus arī daļas pārdevējam. Paziņojumu dalībniekam nosūta uz dalībnieku reģistrā norādīto saziņas adresi”*, Komisija nosūta paziņojumu un noslēgto līgumu SIA “Vecrīgas Ziemassvētku tirdziņš” dalībniekiem un valdei, un valdei, un piedāvā tiem izmantot pirmpirkuma tiesības.
	13. Līgums ar Vispārējo noteikumu 5.2.apakšpunktā noteikto personu tiek slēgts ar nosacījumu, gadījumā, ja, SIA “Vecrīgas Ziemassvētku tirdziņš” sabiedrības dalībnieki vai valde pirmpirkuma tiesības nolemj izmantot, līgums ar Vispārējo noteikumu 5.2.apakšpunktā noteikto personu tiek izbeigts, un tiek noslēgts ar SIA “Vecrīgas Ziemassvētku tirdziņš” dalībnieku vai valdi.
	14. Pirmpirkuma tiesību izlietošanas termiņš ir viens mēnesis, no dienas, kad paziņojums par daļas pārdošanu nosūtīts visiem dalībniekiem vai valdei. Dalībnieks var rakstveidā atteikties no pirmpirkuma tiesību izlietošanas pirms noteiktā termiņa beigām.
	15. Pēc atbildes saņemšanas no SIA “Vecrīgas Ziemassvētku tirdziņš” dalībniekiem un valdes par atteikšanos izmantot pirmpirkuma tiesības, Vispārējo noteikumu 5.2.apakšpunktā noteikto persona 10 (desmit) darba dienu laikā veic samaksu par iegūto Mantu.
	16. Gadījumā, ja Vispārējo noteikumu 5.2.apakšpunktā noteiktā persona neveic maksājumu, līgums ar viņu tiek izbeigts un tad tiesības slēgt līgumu piekrīt nākamajai personai, kura ir iesniegusi piedāvājumu ar augstāku cenu. Ja cenas ir vienādas, tad līguma slēgšanas tiesības tiek piešķirtas tam, kas iesniedzis piedāvājumu ātrāk. Šajā gadījumā VID sūtīs paziņojumu par pirmpirkuma tiesību izmantošanu un jauno līgumu SIA “Vecrīgas Ziemassvētku tirdziņš” dalībniekiem un valdei.